Eesti Kunstiakadeemia - Vikipeedia, vaba entsüklopeedia

# Eesti Kunstiakadeemia

###

Eesti Kunstiakadeemia (EKA) on Tallinnas asuv avalik-õiguslik ülikool ning ainus kunstiülikool Eestis.

## [redigeeri] Ajalugu

- 1914: Eesti Kunstiühingu poolt asutati Tallinna Kunstitööstuskool.
- 1924: seoses Eesti iseseisvumisega sai Tallinna Kunstitööstuskoolist Riigi Tarbekunstikool; selles anti haridust kõigil tollastel tarbekunsti erialadel.
- 1938: kool nimetati ümber Riigi Kõrgemaks Kunstikooliks.
- 1940: Nõukogude okupatsioon lõikas läbi Eesti kunstikontakti muu maailmaga, pärast II maailmasõja lõppu algas kogu kultuurielu sovetiseerimine.
- 1944: kool nimetati ümber ENSV Tallinna Riiklikuks Tarbekunsti Instituudiks.
- 1951: suleti Pallase Kunstikool Tartus ning kogu kunstiõpetus tsentraliseeriti Tallinna. Kooli uueks nimeks sai Eesti Riiklik Kunstiinstituut (ERKI), kinnitati uued õppeplaanid ning Tallinna Polütehnilisest Instituudist (Tallinna Tehnikaülikoolist) toodi üle arhitektuurikateeder.
- 1989: ERKI nimetati ümber Tallinna Kunstiülikooliks.
- 1995: Tallinna Kunstiülikool nimetati ümber Eesti Kunstiakadeemiaks (EKA), see nimi kinnitati 1996. aastal.
- 1997: tegevust alustas EKA Avatud Akadeemia.
- 1999 kevad: akrediteeriti enamik EKA bakalaureuse- ja magistriõppekavadest, rahvusvaheline ekspertkomisjon hindas õppekavad heaks ja väga heaks.

## [redigeeri] Eesti Kunstiakadeemia teaduskonnad

Eesti Kunstiakadeemias on Kunstiteaduse Instituut ja viis teaduskonda:

- Vabade kunstide teaduskond
- Meediateaduskond
- Arhitektuuri teaduskond
- Disaini teaduskond
- Restaureerimisteaduskond

Toimivad erinevad ülekoolilised keskused: fotograafia-, e-meedia, arvutikeskus. EKA-s tegutseb Disaini Innovatsioonikeskus. Akadeemial on raamatukogu, galerii, ühiselamu ning praktikabaas Tamses Muhumaal.

## [redigeeri] Välislink

Eesti Kunstiakadeemia koduleht

Välja otsitud andmebaasist "http://et.wikipedia.org../../../e/e/s/Eesti_Kunstiakadeemia_d2fa.html"

Kategooriad: Eesti kõrgkoolid | Ülikoolid | Tallinn

##### Views

- Artikkel
- Arutelu
- Viimane redaktsioon

##### Otsi